Gudžaratų raštas
Gudžaratų raštas (gudž. ગુજરાતી લિપિ = Gujǎrātī Lipi) – rašto sistema, priklausanti brahminių raštų šeimai. Ja užrašoma gudžaratų kalba, vartojama daugiausia Indijos Gudžarato valstijoje. Taip pat juo Gudžarate neretai užrašomas sanskritas, kuči kalba, Avesta (parsų bendruomenės). Gudžaratų raštas labai panašus į devanagari, tačiau neturi viršutinio žodį jungiančio brūkšnio („dandos“), dalis ženklų kiek pakitę. Susidarė XVI a. pab., o dabartinė atmaina susiklostė XIX a.